CELEX: 62017TN0443
Language: mt
Date: 2017-07-14 00:00:00
Title: Kawża T-443/17: Rikors ippreżentat fl-14 ta’ Lulju 2017 – António Conde & Companhia vs Il-Kumissjoni

4.9.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 293/39
            
         Rikors ippreżentat fl-14 ta’ Lulju 2017 – António Conde & Companhia vs Il-Kumissjoni
   (Kawża T-443/17)
   (2017/C 293/49)
   Lingwa tal-kawża: l-Ingliż
   
      Partijiet
   
   
      Rikorrenti: António Conde & Companhia, SA (Gafanha de Nazaré, il-Portugall) (rappreżentant: J. García-Gallardo Gil-Fournier, avukat)
   
      Konvenuta: Il-Kumissjoni Ewropea
   
      Talbiet
   
   
               —
            
            
               tannulla d-deċiżjoni tal-Kummissjoni li tirrifjuta li tgħaddi minnufih lis-Segretarju tal-Kummissjoni tas-Sajd fl-Atlantiku tal-Grigal l-ismijiet tal-bastimenti b’liċenzja Portugiża SANTA ISABEL u CALVÃO, li sa mill-1 ta’ Lulju 2017 qed tippreveniha milli topera fiż-żoni tas-sajd fl-Atlantiku tal-Grigal, sabiex tistad għar-redfish u għall-gambli, u dan bi ksur tal-Artikolu 5(1) tar-Regolament Nru 1236/2010 (1);
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka motiv wieħed ibbażat fuq il-fatt li l-konvenuta kisret l-Artikolu 5(1) tar-Regolament Nru 1236/2010 billi interferiet fil-proċess ta’ abbozzar jew ta’ komunikazzjoni tal-lista ta’ bastimenti mfassla mill-Portugall għat-trażmissjoni lis-Segretarju tal-Kummissjoni tas-Sajd fl-Atlantiku tal-Grigal. Il-konvenuta ma hijiex intitolata tikkummenta fuq, temenda, tagħmel rakkomandazzjonijiet rigward, tevalwa, tiċħad, tħejji jew tagħmel pressjoni fuq l-Istati Membri fir-rigward ta’ dawn il-listi.
   
      (1)  Regolament (UE) Nru 1236/2010 tal-Parlament Ewropew u tal-Kunsill, tal-15 ta’ Diċembru 2010, li jistabbilixxi skema ta’ kontroll u infurzar applikabbli fiż-żona koperta mill-Konvenzjoni dwar il-Koperazzjoni Multilaterali fil-Ġejjieni dwar is-Sajd fl-Atlantiku tal-Grigal u li jħassar ir-Regolament tal-Kunsill (KE) Nru 2791/1999 (ĠU 2010, L 348, p. 17).